### 2.     Orientering om budgetopfølgning Teknik- og Miljøudvalget pr. 31. maj 2020

**Åbent**

Sagsnr.: 326-2020-6265        J.nr.: 00.30.14           Dokumentnr.:
326-2020-226666

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. maj 2020.
Dispositionsregnskaberne viser et samlet forventet merforbrug på 3,5 mio. kr. (uændret
i forhold til sidste måned)

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nogle partnerskabsholdere
vurderes at have øget risiko for at få merforbrug, eller for at deres
budgetopfølgning bliver for upræcis, hvorfor de følges tæt og har høj prioritet
i forhold til konsulentstøtte og controlling.

På grund af situationen med Corona/Covid-19 er der på en
række punkter væsentligt øget usikkerhed i forhold til udgiftsniveauet.

*Plan, Byg og Miljø:*

Der forventes et merforbrug på området på 2,4 mio. kr. (uændret
i forhold til sidste måned). Merforbruget består dels af, at Natur og Miljø har
disponeret med at opsparede midler fra 2019 på 1,6 mio. kr. til indsatsplaner *ikke*
anvendes i 2020 som forventet ved seneste opfølgning og dels af, at
færgeområdet ikke forventer at kunne indhente merforbruget fra 2019 på 4,0 mio.
kr.

*Vej, Ejendom og Affald, ekskl. brugerfinansieret område*

Der forventes et merforbrug på området på 1,1 mio. kr. (uændret
i forhold til sidste måned) som primært skyldes et forventet merforbrug i 2020
på Entreprenørafdelingen på 4,1 mio. kr. da det ikke vurderes, at hele merforbruget
på 2,4 mio. kr. fra 2019 kan indhentes i 2020. Ligeledes er der foretaget en
større investering i maskine til pesticidfri ukrudtsbekæmpelse, som forventes
afviklet over en 5-årig periode, svarende til et merforbrug ved udgangen af
2020 på 1,5 mio. kr. og derudover er der manglende salg af løn- og maskintimer
grundet hjemsendelse under Coronakrisen med ca. 0,9 mio. kr.

Der forventes mindreudgifter på vintertjenesten med 3,0 mio.
kr. grundet en mild vinter i første del af 2020.

*Vej, Ejendom og Affald, brugerfinansieret område*

Der har været udbud af køb af nye beholdere til papir/karton
og plast/metal. Det har vist sig, at der blev tale om en merudgift på 4,4 mio.
kr. i forhold til skønnet, der blev indarbejdet i budget 2020. Derfor
forventes, der et underskud på renovationsordningen på 4,4 mio. kr. i 2020.
Dette underskud er *ikke* indarbejdet i denne budgetopfølgning, men vil
fremgå af budgetopfølgningen pr. 31. juli 2020.

*Serviceudgifter*

I aftalen mellem regeringen og KL om kommunernes økonomi i
2020 er der sat en ramme for kommunernes samlede udgifter til service.
Måltallet for, om Kalundborg Kommune overholder sin del af aftalen, er det
oprindeligt vedtagne budget til service. I forhold til de oprindeligt
budgetterede serviceudgifter på Teknik- og Miljøudvalgets område forventes et
mindreforbrug på 0,6 mio. kr. (uændret i forhold til sidste måned).

*Udvalgets anlæg*

På Teknik- og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et mindreforbrug ultimo 2020 på 45,5 mio. kr. (sidste måned et forventet
mindreforbrug på 38,5 mio. kr.) Der forventes overført 44,9 mio. kr. (sidste
måned forventet overført 38,2 mio. kr.) til udførelse i 2021 og efterfølgende
år, og der forventes et mindreforbrug på 0,6 mio. kr. (sidste måned et
forventet mindreforbrug på 0,4 mio. kr.)

Mindreforbruget på 45,5 mio. kr. er specificeret på de
enkelte anlægsprojekter i vedlagte bilag.

**Økonomiske konsekvenser**

På driftssiden viser dispositionsregnskaberne et samlet
forventet merforbrug for Teknik- og Miljøudvalgets område på 3,5 mio. kr. (uændret
i forhold til sidste måned).

I forhold til de oprindeligt budgetterede serviceudgifter på
udvalgets område forventes et mindreforbrug på 0,6 mio. kr. (uændret i forhold
til sidste måned).

På anlægssiden viser budgetopfølgningen, at der, ud fra en
overordnet ledelsesvurdering, forventes et mindreforbrug ultimo 2020 på 45,5
mio. kr. (sidste måned et forventet mindreforbrug på 38,5 mio. kr.) på
udvalgets område. Der forventes overført og forbrugt 44,9 mio. kr. i kommende
år. (sidste måned 38,2 mio. kr.)

**Bilag**

|  |  |
| --- | --- |
| Månedsrapport Teknik- og Miljøudvalget pr. 31. maj 2020 | 326-2020-224813 |